Adolfina Casás Rama

Adolfina Casás Rama, nada en Cerceda en 1912 e finada na Coruña o 2 de febreiro de 2009, foi unha cantareira galega. 

 Traxectoria 
Era filla de solteira. Traballou nos labores agrarios, durante os cales cantaba. Xunto coa súa sobriña Rosa Casás Rama, destacou polo seu enxeño e polos moitos estilos empregados. Dorothé Schubarth e Antón Santamarina recolleron moitas das cantigas que elas cantaban no Cancioneiro Popular Galego. Schubarth valorou "a súa variedade de melodías, a orixinalidade das coplas e a capacidade de improvisación". 

Foi proposta, canda a súa sobriña e Florencio López Fernández, como figura homenaxeada para as Letras Galegas do ano 2024. Finalmente, foi escollida, xunto con súa sobriña Rosa, Eva Castiñeira, Teresa García, Prudencia Garrido, Asunción Garrido e Manuela Lema, como parte da candidatura das cantareiras para ser homenaxeada en 2025.As cantareiras e a poesía popular oral protagonizarán o Día das Letras Galegas 2025

 Notas 

 Véxase tamén 
 Outros artigos 
 Cancioneiro Popular Galego

Categoría:Escritores de Galicia en lingua galega
Categoría:Poetas de Galicia
Categoría:Nados en Cerceda
Categoría:Poetas en lingua galega
Categoría:Personalidades de Galicia sen imaxes
Categoría:Nados en 1912
Categoría:Finados en 2009
Categoría:Día das Letras Galegas
Categoría:Cantareiras galegas